08/10/2018 | Administración LocalMunicipal
Touro
Publicación bases convocatoria para cubrir unha praza de auxiliar administrativo de carácter laboral temporal

A Xunta de Goberno Local, en data 20 de decembro de 2017, aprobou as bases para a contratación dun auxiliar admistrativo, que se transcriben de seguido: Convócase unha praza de auxiliar administrativo en réxime de persoal laboral temporal, por prazo de seis meses, prorrogables conforme a lexislación laboral en vigor, sen que en ningún caso poidan adquirir a condición de persoal laboral fixo. As retribucións totais anuais serán de 14.500 euros. No exercicio 2019 chegará á idade de xubilación o único funcionario que se encarga da contabilidade municipal e o encargado da redacción de actas e acordos. As mencionadas xubilacións provocarán no Concello a parálise total do mesmo, polo que debe preverse a cobertura, aínda que sexa con carácter temporal, da necesidade urxente e inaprazable que se deriva das mencionadas baixas, sendo a eses efectos aplicable o establecido no artigo 19.2 da Lei 3/2017, de 27 de xuño, de orzamentos xerais do Estado para 2017. As funcións a realizar serán as propias do posto, debendo considerar, en concreto, as seguintes: Tarefas correspondentes á xestión de expedientes encomendadas por dirección do correspondente servizo, co coñecemento e utilización das novas tecnoloxías aos efectos da xestión de expedientes na administración pública, tanto de administración xeral como de outros departamentos, en especial os de servizos sociais. Probas selectivas. Para participar nas probas selectivas cómpre: a) Ter nacionalidade española ou estar comprendido dentro do ámbito de aplicación do artigo 57 da Lei 7/2007, do 12 de abril, do Estatuto básico do empregado público. b) Ter cumpridos dezaseis anos e non exceder, se é o caso, da idade máxima de xubilación forzosa. c) Posuír a capacidade funcional para o desempeño das tarefas habituais da praza á que se aspira. As persoas con minusvalía deberán facelo constar na instancia, e indicarán se precisan adaptacións para realizar as probas. d) Non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. En caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do titulo de graduado en educación secundaria obrigatoria ou equivalente. O prazo de presentación de instancias será de dez días naturais contados a partir do día seguinte ao da publicación do correspondente anuncio no Boletín Oficial da Provincia, na páxina web do Concello, e no taboleiro de anuncios. As persoas que desexen participar nas probas selectivas presentarán unha solicitude dirixida ao Alcalde-Presidente do Concello de Touro, en que farán constar que reúnen todos os requisitos sinalados na base terceira anterior. As solicitudes poderanse remitir tamén na forma determinada no artigo 16 da Lei 39/2015, de 1 de outubro, do Procedemento Administrativo Común das Administracións Públicas. Coa solicitude achegarán Fotocopia do DNI. As persoas con discapacidade deben indicalo na instancia, na que deben declarar de forma expresa que reúnen as condicións esixidas para o acceso ás prazas, condicións que se acreditarán en caso de obter praza mediante certificación dos órganos competentes. Na instancia tamén poden solicitar as adaptacións de tempo e medios que necesiten para a realización da probas. A participación no proceso selectivo será gratuíta. O tribunal cualificador está constituído da seguinte forma: Presidente: O Secretario-Interventor do Concello de Touro. Secretario: Un funcionario do Concello de Touro. Vogais: Tres funcionarios de carreira, un dos cales deberá ser necesariamente un funcionario con habilitación de carácter nacional. O/a secretario/a do tribunal cualificador terá dereito a voz e voto. Os membros do tribunal serán nomeados polo Alcalde do Concello. En todo caso a constitución do tribunal cualificador deberá respectar o establecido no artigo 60 do Texto refundido de la Lei del Estatuto Básico del Empregado Público. Os membros do tribunal deberán absterse de intervir e notificaranllo ao órgano convocante, cando concorran neles circunstancias das previstas no art.23 da Lei 40/2015, de 1 de outubro, de Réxime Xurídico do Sector Público ou se realizaron tarefas de preparación ás probas selectivas nos cinco anos anteriores á publicación desta convocatoria. Así mesmo, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación ás súas sesións de persoas con labores de asesoramento para as probas que estimen pertinentes; estas persoas limitaranse a prestar a súa colaboración nas súas especialidade técnicas. Os/as vogais deberán posuír titulación ou especialización igual ou superior á esixida para o acceso á praza convocada. Constará de tres exercicios, todos de carácter obrigatorio e eliminatorio. Primeiro.- De carácter obrigatorio e eliminatorio. Consistirá en contestar por escrito unha batería de 50 preguntas tipo test en relación co temario que se achega como anexo I, nun tempo máximo de dúas horas. Valorarase de 0 a 10 puntos e o aspirante deberá obter a puntuación mínima de 5 puntos para superalo. Segundo.- De carácter obrigatorio e eliminatorio, consistirá en transcribir un documento facilitado polo tribunal a soporte informático no programa Writer de OpenOffice (o texto a transcribir poderá conter tablas, gráficos, etc), documento que será escollido polo Tribunal inmediatamente antes da realización da proba, tendo en conta que o tempo para a súa realización será fixado polo tribunal á vista do documento de que se trate e, en todo caso, un máximo de corenta minutos. O Tribunal valorará a presentación, corrección ortográfica e utilización correcta dos códigos informáticos. Valorarase de 0 a 10 puntos e o aspirante deberá obter a puntuación mínima de 5 puntos para superalo. Terceiro.- De carácter obrigatorio e eliminatorio. Os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Esta proba será cualificada como “apto/a” ou “non apto/a”. Quedarán exentas da realización desta proba aquelas persoas que acrediten estar en posesión do CELGA 3 ou equivalente. Cuarto.- Entrevista.- Os candidatos que superen os tres exercicios, deberán ser avaliados nunha entrevista na que se valorarán os coñecementos sobre o medio (as preguntas versarán sobre os distintos aspectos referidos o coñecemento que o candidato teña do Concello de Touro nas súas variantes administrativas, xeográficas, culturais, patrimoniais, e poboacionais); sobre o interese que teña o candidato sobre o traballo a realizar e a súa dispoñibilidade, así como os diversos aspectos e coñecementos que o candidato posúa sobre as funcións a levar a cabo no posto de traballo. A entrevista valorarase cun máximo de 1,5 puntos e non terá carácter eliminatorio. O candidato seleccionado será aquel que obteña maior puntuación na suma dos exercicios superados e da entrevista. Oitava.- Os anuncios para a realización dos exercicios, nomeamento do tribunal e demais anuncios faranse na páxina web do Concello de Touro e no taboleiro de anuncios. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 39/2015, de 1 de outubro, del Procedemento Administrativo Común de las Administracións Públicas. Tema 1.- A Constitución española de 1978: Características. Estrutura. Contido. Principios xerais. Dereitos e deberes fundamentais. Tema 2.- O Goberno: Concepto. Integración. Cese. Responsabilidade. Funcións. Deberes. Regulamentación. Tema 3.- O Estado das Autonomías: Principios. Características. Estatuto de autonomía. Elaboración. Contido. Reforma. Enumeración das Comunidades Autónomas. O Estatuto de autonomía de Galicia. Características. Estrutura e Contido. Tema 4.- O acto administrativo: Concepto. Elementos. Clasificación, Invalidez. Dereito positivo español. Os recursos administrativos: concepto. Clases. Interposición. Suspensión da execución. Audiencia do interesado. Resolución. Exame de cada un dos recursos administrativos. Tema 5.- Principios xerais do procedemento administrativo: concepto e clases. Fases do procedemento administrativo xeral. Principios. Normas reguladoras. Días e horas hábiles. Cómputo de prazos. Fases. Tema 6.- Formas da acción administrativa: Fomento. Policía. Servizo Público: Clasificación. Estudo de cada unha delas. A responsabilidade da Administración: introdución. A responsabilidade patrimonial Tema 7.- O Réxime local español: Principios constitucionais e regulamentación xurídica. Tema 8.- O municipio: Evolución. Concepto. Elementos esenciais. Denominación e cambio de nome dos municipios. O termo municipal: Concepto. Caracteres. Alteración de termos municipais. A poboación: concepto. O empadroamento: Concepto. Tema 9.- Organización municipal: Concepto. Clases de órganos. Estudo de cada un dos órganos. Competencias: Conceptos e clases. Tema 10.- Ordenanzas e regulamentos das entidades locais: Concepto e diferenciacións. Procedemento de aprobación. Tema 11.-Facendas Locais. O orzamento. Clasificación dos ingresos. Ordenanzas fiscais.-Réxime xurídico do gasto público local. Tema 12.- A contabilidade pública local. Obxectivos. Estados: Patrimonio y balances. Contas de resultados. Contabilización das operacións do exercicio. O plan xeral de contabilidade pública. Tema 13.- A Función Pública local. Concepto de funcionario. Clases. Organización da Función Pública local. Funcionarios con habilitación de carácter nacional. Funcionarios propios das Corporacións. A oferta de emprego público e as relacións de postos de traballo. Dereitos e deberes dos funcionarios públicos locais: Dereitos. Deberes. Réxime disciplinario. Tema 14.- O persoal laboral ao servicio das entidades locais: réxime xurídico. Persoal eventual ao servizo das entidades locais: réxime xurídico. Contratación para traballos específicos. Tema 15.- Funcionamento dos órganos colexiados locais: convocatoria e orde do día: réxime de sesións. Adopción de acordos. Actas e certificacións de acordos: Borrador da acta e aprobación. Transcrición da acta ao libro. Sinatura da acta. Certificados de acordos. Tema 16.- O administrado: concepto e clases. Capacidade e causas modificativas. Colaboración e participación dos cidadáns nas funcións administrativas. Formulación. Relacións de colaboración e participación. Réxime de cada tipo de relación. Tema 17.-A atención ao público: Acollida e información: Relacións entre as administracións públicas e os cidadáns. Dereitos dos cidadáns. Medidas para a atención ao público Tema 18.- O Rexistro de documentos: Concepto: O documento administrativo. O rexistro de documentos. O rexistro de entrada e saída: O seu funcionamento nas corporacións locais. A presentación de instancias e documentos nas oficinas públicas. A informatización dos rexistros. Comunicacións e notificacións: Comunicacións. Notificacións e a súa publicación. Tema 19.- As normas de contratación no sector público. Clases de contratos. Procedementos de contratación. Tema 20.- A administración electrónica. Ámbitos de aplicación. A súa incidencia no ámbito local. Tema 21.- Informática basica: Sistema operativo Windows. Internet. Correo electrónico. Tendo coñecemento da convocatoria publicada para a provisión dunha praza de auxiliar administrativo, en réxime de contratación laboral temporal, 1°) SOLICITO tomar parte no devandito procedemento selectivo.2°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria e que me comprometo a prestar xuramento ou promesa de conformidade co Real decreto 707/1979, de 5 de abril.3°) ACHEGO orixinal ou copia compulsada dos seguintes documentos: - Documento nacional de identidade ou pasaporte. - Certificación de aptitude do CELGA 3 ou do curso de aptitude equivalente ou ben a validación correspondente. Lugar, data e sinatura. SR. ALCALDE DO CONCELLO DE TOURO. Dª/D., con DNI número. e domicilio en., rúa., CP., DECLARO BAIXO A MIÑA RESPONSABILIDADE: Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario e non ter sido condenada/o por delito doloso, nin encontrarme en inhabilitación absoluta ou especial para empregos ou cargos públicos por resolución xudicial, para o acceso ao corpo ou á escala de funcionario. Lugar, data e sinatura A/O declarante,” Touro, 1 de outubro de 2018. O ALCALDE, Asdo.: Ignacio Codesido Barreiro.